Αρτούρο Βιδάλ

Ο Αρτούρο Βιδάλ (Arturo Vidal, γεννήθηκε στις 22 Μαΐου 1987) είναι Χιλιανός διεθνής ποδοσφαιριστής που αγωνίζεται ως μέσος στην Κόλο-Κόλο. Ένας από τους καλύτερους ποδοσφαιριστές στην ιστορία της χώρας του, υπήρξε ίσως ο κορυφαίος της πιο επιτυχημένης γενιάς του αθλήματος της Χιλής, που κατέκτησε δύο συνεχόμενες φορές το Κόπα Αμέρικα τη δεκαετία του 2010.

Καριέρα
Σε συλλόγους
Η επαγγελματική του καριέρα ξεκίνησε το 2005 από την Κόλο-Κόλο, με την οποία κέρδισε δύο πρωταθλήματα Χιλής. Το 2007 πήρε μεταγραφή για την Μπάγερ Λεβερκούζεν, στην οποία έμεινε για τέσσερα χρόνια. Το 2011 υπέγραψε στη Γιουβέντους και κατέκτησε τέσσερα πρωταθλήματα, ένα Κύπελλο και δύο Σούπερ Καπ Ιταλίας. Το καλοκαίρι του 2015 υπέγραψε στη Μπάγερν Μονάχου, με την οποία κατέκτησε δύο πρωταθλήματα, δύο Σούπερ Καπ Γερμανίας και ένα Κύπελλο. Τον Αύγουστο του 2018 υπέγραψε στην Μπαρτσελόνα του Ερνέστο Βαλβέρδε. Το καλοκαίρι του 2020 ο Βιδάλ υπογράφει 2ετές συμβόλαιο με την Ιντερναζιονάλε Μιλάνο. Τον Ιανουάριο του 2024 επέστρεψε στην ομάδα στην οποία και ξεκίνησε την καριέρα του, την Κόλο-Κόλο.
Στην εθνική ομάδα
Από το 2007 παίζει στην Εθνική Χιλής. Ήταν στη σύνθεση της ομάδας στα Παγκόσμια Κύπελλα του 2010 και του 2014. Επίσης, συμμετείχε στο Κόπα Αμέρικα του 2011 και του 2015, όταν και η Χιλή κατέκτησε το πρώτο της τρόπαιο. Επιπλέον, αγωνίστηκε στο Κόπα Αμέρικα Σεντενάριο το 2016 και κατέκτησε ξανά το τρόπαιο. Το 2017 έπαιξε στο Κύπελλο Συνομοσπονδιών και έφτασε μέχρι τον τελικό.

Παραπομπές

Εξωτερικοί σύνδεσμοι



Κατηγορία:Χιλιανοί ποδοσφαιριστές
Κατηγορία:Ποδοσφαιριστές Εθνικής Χιλής
Κατηγορία:Ποδοσφαιριστές Εθνικής Χιλής Κ20
Κατηγορία:Ποδοσφαιριστές Κόλο-Κόλο
Κατηγορία:Ποδοσφαιριστές Ατλέτικο Παραναένσε
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Ίντερ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πριμέρα Ντιβιζιόν Χιλής
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κόπα Αμέρικα 2015
Κατηγορία:Μέσοι ποδοσφαιριστές
Κατηγορία:Ποδοσφαιριστές Κόπα Αμέρικα 2019
Κατηγορία:Χιλιανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ιταλία 
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:FIFA Century Club
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κόπα Αμέρικα 2021